《西子湖同马先生赋》
宋代·赵公豫

湖水澄如练，中流好放歌。桥梁通小艇，楼阁倚岩阿。

响屧廊犹在，采香泽不磨。武林佳丽地，游衍乐如何。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。